લોકસભાની ચૂંટણીની તૈયારીઓ રાજકીય પક્ષોએ શરૂ કરી દીધી છે એની સાથોસાથ છેલ્લા ત્રણ વર્ષથી રાજ્યના આર્થિક રીતે નબળાં પાટીદારોને અનામતનો લાભ આપવાની માગણી સાથે આંદોલન શરૂ કરનાર પાસના કન્વીનર હાર્દિક પટેલે નવેસરથી ઉપવાસ આંદોલનની જાહેરાત કરી છે. બીજી તરફ રાજ્ય સરકારે માત્ર પાટીદાર સમાજ જ નહીં, પરંતુ અનામતનો લાભ ન મળતો હોય અને આર્થિક રીતે નબળાં હોય તેવા સમાજના વિવિધ વર્ગોને શૈક્ષણિક ફીથી માંડીને વ્યવસાય, ઉદ્યોગ કરવા સુધીની વિવિધ પ્રકારની સહાય આપવા માટે તખ્તો તૈયાર કર્યો છે.